Neuvoston asetus (ETY) N:o 3279/92, annettu 9 päivänä marraskuuta 1992, maustettujen viinien, maustettujen viinipohjaisten juomien ja maustettujen viinistä valmistettujen juomasekoitusten määritelmää, kuvausta ja esittelyä koskevista yleisistä säännöistä annetun asetuksen (ETY) N:o 1601/91 muuttamisesta



Virallinen lehti nro L 327 , 13/11/1992 s. 0001 - 0002

Suomenk. erityispainos Alue 3 Nide 45 s. 0177

Ruotsink. erityispainos Alue 3 Nide 45 s. 0177



NEUVOSTON ASETUS (ETY) N:o 3279/92, annettu 9 päivänä marraskuuta 1992, maustettujen viinien, maustettujen viinipohjaisten juomien ja maustettujen viinistä valmistettujen juomasekoitusten määritelmää, kuvausta ja esittelyä koskevista yleisistä säännöistä annetun asetuksen (ETY) N:o 1601/91 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 ja 100 a artiklan, ottaa huomioon komission ehdotuksen(1), toimii yhdessä Euroopan parlamentin kanssa(2), ottaa huomioon talous- ja sosiaalikomitean lausunnon(3), sekä katsoo, että olisi kiellettävä lyijypohjaisten kapselien tai folioiden käyttö sellaisten säiliöiden sulkimien päällyksinä, joissa maustetut viinit, maustetut viinipohjaiset juomat ja maustetut viinituotteista valmistetut juomasekoitukset saatetaan markkinoille, jotta vältettäisiin toisaalta erityisesti näiden tuotteiden satunnaisesta kosketuksesta aiheutuva saastumisvaara ja toisaalta mainituista kapseleista tai folioista peräisin olevien lyijyä sisältävien jätteiden aiheuttama ympäristön saastumisvaara; olisi kuitenkin säädettävä sopeutumisajasta näiden kapselien tai folioiden valmistajille ja käyttäjille ja sovellettava kyseistä kieltoa vasta 1 päivästä tammikuuta 1993 alkaen; on myös tarpeen sallia ennen mainittua päivää pullotettujen ja näillä kapseleilla tai folioilla päällystetyin sulkimin suljettujen tislattujen alkoholijuomien myynti kunnes varastot loppuvat, olisi mukautettava tiettyjä maustettujen viinipohjaisten juomien määritelmiä, jotta otettaisiin paremmin huomioon tuotantoa koskevat perinteiset käytännöt, ja sen vuoksi olisi muutettava asetusta (ETY) N:o 1601/91(4), ON ANTANUT TÄMÄN ASETUKSEN: 1 artikla Muutetaan asetus (ETY) N:o 1601/91 seuraavasti: 1) Korvataan 2 artiklan 3 kohdan a alakohdan ensimmäinen alakohta seuraavasti: "a) Sangria: viinistä valmistettu juoma, - joka on maustettu lisäämällä siihen luontaisia sitrushedelmän uutteita tai aromitiivisteitä, - joka joko sisältää tai ei sisällä kyseisen hedelmän mehua, - johon on mahdollisesti lisätty mausteita, - joka on mahdollisesti makeutettu, - joka on mahdollisesti hiilihapotettu, ja jonka todellinen alkoholipitoisuus on alle 12 tilavuusprosenttia." 2) Korvataan 2 artiklan 3 kohdan e alakohta seuraavasti: "e) Kalte Ente: maustettu viinipohjainen juoma, joka on valmistettu sekoittamalla kuohuviiniin tai hiilihapotettuun kuohuviiniin viiniä, helmeilevää viiniä tai hiilihapotettua helmeilevää viiniä sekä lisäämällä luontaisia sitruunan ainesosia tai sen uutteita, joiden maun on oltava selvästi havaittavissa. Kuohuviinin tai hiilihapotetun kuohuviinin osuuden lopputuotteen tilavuudesta on oltava vähintään 25 prosenttia." 3) Lisätään 8 artiklaan 4 a kohta seuraavasti: "4a Tässä asetuksessa tarkoitettuja pulloihin pakattuja tuotteita ei saa pitää hallussa myyntiä varten tai laskea liikkeeseen lyijypohjaisilla kapseleilla tai folioilla päällystetyin sulkimin suljetuissa säiliöissä 1 päivästä tammikuuta 1993 alkaen. Kuitenkin ennen mainittua päivää pullotettujen ja näillä kapseleilla tai folioilla päällystetyin sulkimin suljettujen tuotteiden myynti sallitaan kunnes varastot loppuvat." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 9 päivänä marraskuuta 1992. Neuvoston puolesta Puheenjohtaja D. HURD (1) EYVL N:o C 69, 18.3.1992, s. 11 (2) EYVL N:o C 241, 21.9.1992, s. 97 ja 28 päivänä lokakuuta 1992 tehty päätös (3) EYVL N:o C 169, 6.7.1992, s. 1 (4) EYVL N:o L 149, 14.6.1991, s. 1